Di Êrîşeke Roketî ya Bajarê Babê de Jimareke Kuştî û Birîndar Hene
SOHR, hêzên hikûmeta Sûrî jiber êrîşa li El-bab tawanbar dike û dibêje ku ew wek tolhildana êrîşa easmanî ya Tirkîyê bû.
Di êrîşekle roketî ua ser bazareke şenîbar de bi jimareke kes li bajarê Babê ya bakurê Sûrîyê hatine kuştin û birîndar kirin. Ajans aReuyers ji zarê rêxistina White Helmets ragihand ku di êrîşê de pirtit ji deh kes hatine kuştin ku ji wan 5 zarok in û dîsa herî kêm 30 kesên din jî birîndar bûne. White Helmets, komeke hawarçûnê û alîkarîya saxlemîyê ye ku li hin heremên Sûrîyê dixebitin, heremên ku hîn di destê opozîsyona çekdar de ne. Çavdêrîya Sûrî ya jibo Mafê Mirovan (SOHR) ragihand ku di êrîşa îro de herî kêm 10 kes hatine kuştin û 30 kesên din jî birîndar bûne. SOHR bal kişand ku êrîşa îro li Bab çend roj piştî êrîşeke esmanî ya Tirkîyê pek hatiye ku li gor ragihandinan herî kêm 11 leşkerên Sûrî û şervanên Kurd hatibûn kuştin. SOHR, hêzên hikûmeta Sûrî jiber êrîşa li Bab tawanbar kir û got ku ew wek tolhildana êrîşa easmanî ya Tirkîyê bû. Komên çekdar di şerê 11 salî ya Sûrîyê de, bakurê welêt wek herêmên cuda bi dest xistine û kontrol dikin. Bab, beşeke bajarê Helebê ye ku di destê komên çekdar yên bi piştgirîya Tirkîyê de ye, lê heremên din di destê hêzên hikûmeta Sûrîyê yên bi piştgirîya Rûsya de ne. Tirkîyê ji 2016’an wir ve li Sûrîyê 3 operasyonên mezin yên leşkerî pêk anî û hin heremên li bakur kontrol dike. Hêzên Sûrîya Demokratîk (HSD) bi pêşengiya komên Kurd ku Amerîka piştgirîyê dike beşek ji bakurê rojhilat yê Sûrîyê kontrol dike. Berpirsê Navenda Ragihandinê ya HSD’ê Ferhad Şamî dîyar kir ti têkilîya HSD’ê bi êrîşa li Babê ya îro re tuneye. Pevçûnên li Sûrîyê ku di Adara 2011’an de dest pê kir, bû sedema mirina bi sed hezaran û koçberkirina nîvê şênîya wî welatî ya ku berîya şer 23 mîlyon bû.